
Hvordan bedst markere bladets 
1 års jubilæum? Der ligger intet 
utrykt materiale af betydning i 
arkiverne som kunne støves af 
til lejligheden, så jeg ser ingen 
anden udvej end simpelthen at 
fortælle historien om hvordan 
det hele gik til i håb om at det 
vil more/interessere læseren. 
Advarsel: Det følgende er en 
stærkt subjektiv gengivelse af 
virkeligheden. 

BLANDT SAMLERFOLKET 
Min hobby med at samle på 
usædvanlige film begynder i 
midten af 1990erne: Hammer 
Horror, klassisk scifi og den 
slags. De første år går jeg alene 
med det, men efterhånden ren- 
der jeg ind i folk som Nils 
Markvardsen og Heine Sørensen 
i de københavnske videoforret- 
ninger; vi falder i snak, udveks- 
ler telefonnumre, giver os til at 
maile hinanden osv. Fedt at 
møde ligesindede. Jeg får øjne- 
ne op for europæisk kultfilm: 
Bava, Argento og hele den puk- 
kelryggede italienske familie. 
DVD'en vinder langsomt indpas, 
men sjældne videotitler er sta- 
dig i høj kurs; jeg modtager 
konstant henvendelser fra sam- 
lere i alle mulige lande som er 
stærkt interesseret i at købe 
uklippede danske videobånd. En 
overgang rakker jeg rundt og 
opkøber gamle lejekassetter for 
Mark Wright nede i Holland, før 
hans internetforretning går fal- 
lit. Så en dag for ca. 3 1/2 år 
siden bliver jeg via snørklede 
kanaler inviteret til at skrive i et 
nyt blad som en Frank Brahe 
angiveligt pusler med. Jeg ved 
godt, at der findes blade (kaldet 
fanzines af folk i miljøet) om 
skæve film, men har aldrig læst 
dem og Frank kender jeg slet 
ikke; alligevel skriver jeg i hast 
en lang, fabulerende hyldest til 
min helt Peter Cushing og sen- 


MED OBSKURIØST 


der den ind på lykke og from- 
me. Til min store glæde optager 
Frank artiklen med tak og jeg 
debuterer således i Mondo 
Franko som udkommer somme- 
ren 1999. 

Mondo Franko er ligesom 
opfølgeren Ultimo Mondo 
Franko året efter et fantastisk 
blad. Og det siger jeg ikke bare 
fordi Frank bragte min artikel 
og i øvrigt er et utroligt flinkt 
menneske! Jeg har a nstrengt 
mig til det yderste for at gøre 
dette blad tåbeligt skriver han 
med karakteristisk humor i sin 
leder til Ultimo Mondo 
Franko, hvilket desværre forar- 
gede nogle læsere og det er 
bunduretfærdigt. For vel er 
Franks blade en temmelig rodet 
affære, teksterne sprængfyldte 
af stavefejl, der svines med 
pladsen og (for redaktørens 
vedkommende) sproget, lige- 
som omtale af obskure klassike- 
re ukritisk veksler med let til- 
gængelige kiosktitler, men bla- 
dene er ikke destos mindre her- 
ligt underholdende læsning fra 
start til slut, de udstråler stor 
engagement og kærlighed til 
filmen - og det er jo det som 
tæller. 

Efter MF skriver jeg en række 
artikler til Kenneth Eriksens 
blad Absurd (bragt i nr.3 til 6). 
Absurd er et andet slags blad, 
mere disciplineret i udtrykket 
og fokuseret på bestemte 
emneområder (giallo, hård hor- 
ror og crime). Mine artikler her 
bliver fortrinsvis korte og kom- 
primerede. Parallelt med arti- 
klerne til Kenneth får jeg trykt 
en mega-lang peplum artikel i 
Ultimo Mondo Franko og 
begynder også at skrive for Jack 
J.s ny blad Stay Sick! (fra nr.2). 
31. marts 2001 er en milepæl i 
undergrundsscenens historie, 
hvor ca.15 af personerne bag 
forhenværende og eksisterende 
bladugivelser mødestil nørd- 
træf i Slagtehal 3, Aarhus. Vi 
tilbringer en fornøjelig aften i 
Slagtehallens skumle lokaler 
med at se hinanden an (for 
manges vedkommende første 
gang face to face), handle vide- 
obånd, knytte nye kontakter... 
Jack og jeg bliver rigtig gode 
venner efter at have fulgtes i 
toget både ud og hjem. 

Venskaber, værdsættelse... og 
alligevel er det som om jeg ikke 
er helt tilfreds med situationen. 
Noget gnaver. Selvom jeg glæ- 
des over at blive trykt i Absurd 
(nr.4 er i øvrigt rigtig vellykket, 
det bedste indtil nu), ligger den 


redaktionelle linje efterhånden 
for langt fra mine egne filmiske 
præferencer. Jeg savner mere 
spontanitet; Absurd er blevet 
mig for stift og gråt. Jacks blad 
sætter jeg højt, men SS udkom- 
mer meget uregelmæssigt og 
da Frank annoncerer, at han 
ikke vil udsende et tredie blad 
befinder jeg mig i foråret 2001 i 
et vadested. Noget må der ske. 
Noget presser sig på. 

FRA TANKE TIL HANDLING 
Jeg er ikke den eneste som er 
grebet af rastløshed. Heine 
snakker om at udgive et blad 
ved navn Svinehunden og 
spørger om jeg vil være med. 
Det sætter tanker i gang. Jeg 
fører en slags dagbog over fil- 
miske betragtninger, og 25. april 
2001 skriver jeg: 

Svinehunden - Heines idé til et 
filmblad. Kunne være interes- 
sant med en kollektiv redaktion 
i stedet for det sædvanlige 
enmandsf oretagende... og da 
jeg ikke føler, at jeg har person- 
ligt format til at tegne en udgi- 
velse selv, er jeg fint tilfreds 
med en medredaktør-rolle. 
Blandt de ideer jeg ville arbejde 
for at få i bladet ville være: - 
Etnografiske overvejelser i for- 
bindelse med at samle på gamle 
videokassetter. Kulturhistorisk 
perspektiv. - Obskure genrer 
som peplum, sørøver- og krigs- 
film skal frem i lyset og tages 
alvorligt. - Det eskapistiske 
kontra mondo, extreme gore 
(jeg er så afgjort til det eventyr- 
lige, eskapistiske). - Nostalgiske 
tilbageblik (barndom m.v.) - 1 
anledning af Rikke Schubarts 
problematiske bog "Verdens 25 
bedste gysere " en diskussion 
om hvorvidt det overhovedet er 
muligt at konstruere en 
"kanon". 

Masser af gode ideer som det 
ses, men også en forestilling om 
at man for at udgive sit eget 
blad må have en historie, være 
en etableret personlighed på 
scenen og så langt er jeg ikke 
kommet endnu, føler jeg. 
Allerede to dage senere over- 
vejer jeg dog igen en selvstæn- 
dig udgivelse: Mit eget zine? 
Urealistisk, velsagtens. Hvad 
kunne det mon hedde? Jeg skri- 
ver og udstreger forskellige for- 
slag, det ene værre end det 
andet: Mabuse, Nautilus, 
Brontosaurus... 

Apropos brontosaurus som 
videnskaben nu mener aldrig 
har eksisteret (fejltydning af 
fossilerne) så viser også 


Svinehunden sig at være 
noget af et fabeldyr. Heine 
opgiver nemlig bladprojektet 
og så glemmer jeg alt om at gå 
solo indtil henne i juli måned. 
Min frustration når her smertes- 
grænsen, da Kenneth rykker 
Absurds udgivelse et par måne- 
der frem efter at jeg har siddet 
og kogt i sommervarmen over 
en lang og ambitiøs anmeldelse 
af Peter Cushing-filmen 
Corruption i den tro, at deadli- 
ne var lige om hjørnet. Samtidig 
kan jeg ikke få Kenneth til at 
melde ud, om andet indsendt 
materiale fra min hånd, bl.a. et 
langt og vidtløftigt essay om 
obskure europæiske Robin 
Hood film vil blive optaget. Da 
det jo skal gå ud over nogen 
mailer jeg Lars von Hegnet og 
delagtiggør ham i mine tanker. 
Nu fik jeg sidste gang sagt et 
par sandheder om Lars, men jeg 
kan i grunden godt lide ham og 
han er altid flink til at lytte og 
give feedback. Lars svarer tilba- 
ge i et mail 19. august: 

Hejsa Henrik tjaaahh... 

joooohhh.... i "undergrund- 
spressen “ på den danske zine- 
scene, bli'r der nok aldrig sær- 
ligt ordnede forhold. Ideer, pro- 
jekter, planer undfanges på 
brøkdele af sekunder, man kon- 
takter hinanden og bli'r "enige 
om noget" men efterfølgen- 

de resultater samt hvornår der 
“sker noget"... hvornår der tryk- 
kes ???????!!!!!!!! 

Men jeg forstår da nemt din 
frustration.... træls oplevelse, 
som godt kan gøre en lidt små- 
stram i betrækket og så er det 
altid godt at brokke sig til 
nogen. 

Min mangeårige "erfaring" 
indenfor denne zinebranche har 
dog lært mig, at man aldrig skal 
være FOR ivrig... FOR hurtig.... 
eller idet hele taget regne med, 
at tingene(bladene) udvikler sig 

som man vil/ønsker det. Men 

du brænder jo for at skrive 
noget Henrik og er rigtig god til 
det oveni-købet..... lav evt en 
lille “pamflet" selv.... det behø- 
ver ik' koste en jetjager..... lys- 
ten skal bare være der. Og når 
man selv laver noget, er der jo 
osse kun en selv til at trække i 
trådene. ..man er ikke så 
afhængig af andre. 

OBSKURIØST NR.l 
Måske er "åbenbaring" for 
stærkt et ord, men brikkerne 
falder på plads. Selvfølgelig kan 
jeg lave et eller andet selv. 

20. august noterer jeg i dagbo- 



gen: Mit eget zine/pamflet på 8- 
12 sider? Men spørgsmålstegnet 
er retorisk, beslutningen taget. 
Jeg har sikret mig trykkelejlig- 
hed og hjælp fra en layouter, 
Palle Brahe; det eneste der nu 
mangler er at få det skrevet, 
bladet. Nå ja, og at finde på et 
navn og koncept. Jeg tumler 
med mange mere eller mindre 
snedige ideer, men ingen af 
dem har den helt rigtige klang 
på tungen. Den gale samler, 
Filmjægeren, Obskure film, 
Film for få, nej, de duer ikke. 

21 .august sludrer jeg over tele- 
fonen med min gode ven Ralph 
Østrup. Jeg forklarer om mit 
lille projekt, jeg vil lave et blad 
om film som er både obskure 
og kuriøse... obskur... hmm... 
obskuri... hør, hvad synes du om 
titlen " Obskuriøst "?? Heureka! 
Med navnet på plads forfatter 
jeg 7.september en hensigtser- 
klæring: OBSKURIØST er et nyt 
blad for og af filmsamlere som 
vil udkomme efter behov i tiden 
fremover. Den røde tråd i udval- 
get af materiale vil altid være 
glæden og fascinationen ved de 
film som findes udenfor alfar- 
vej. Jeg begynder også at kon- 
takte mulige bidragsydere til 
bladet og morer mig med at 
uddele små opgaver. Nils 
Markvardsen f.eks. har ofte talt 
om sin lidenskab for Zorro-film. 
Skriv om det, beder jeg Nils. 
Heine overtaler jeg til at ned- 
fælde sine erindringer om "de 
go'e gamle videodage". 
Inferno-veteran Steen Schapiro 
må desværre afslå at bidrage 
med en tekst om Doctor Who 
pga andre presserende gøremål 
- spørg mig igen om en måneds 
tid, foreslår han. Der kommer 
nu til at gå et helt år. 

En uge senere. Jeg sidder dybt 
rystet med CNN kværnende i 
baggrunden og nedfælder 
nogle tanker som senere finder 
vej til lederen i nr.1: Hvorfor 
spilde sit liv, sin tid på fjollede , 
pjattede eventyrfilm? Hvorfor 
dagdrømme, dyrke virkeligheds- 
flugten ? Fordi det er nødven- 
digt af og til at abstrahere fra 
det korte liv vi er tildelt, den 
brutale virkelighed vi lever i. 
Som nu f.eks. et døgns tid 
(13.sept.) efter det største, mest 
grusomme terrorangreb på USA 
nogensinde! For ikke at gå fra 
forstanden kan det i en sådan 
situation være sundt at tage til- 
flugt, søge lindring i et par 
timers harmløs underholdning 
på tv/video. 

Knokkelmanden har pustet mig 
i nakken og det bliver ikke sid- 
ste gang. Terrorbegivenheden 
12. september forstærker min 
overtroiske angst for at dø fra 
et ufuldendt forløb. 2. oktober 
udsender jeg derfor et lille 

hæfte, Obskuriøst nr.O til 8 
udvalgte personer. Puha, det 
lettede. Jeg kæmper videre for 
at få det rigtige blad ud inden 
jul; Heines lange artikel om fir- 
sernes videoudlejning volder en 
masse bryderier og må bearbej- 
des en del (selvfølgelig i samråd 
med Heine), men så sidder den 
der også. Palle (og ja, han og 
Frank er i familie) supplerer fint 
med sine erindringer fra tiden 
på Video International. En af 
mine filmbyttebekendskaber fra 
Internettet, Ayman Kole (bosat i 
Australien, med tyrkiske rødder) 
sender en anmeldelse af den 
tyrkiske scifi-trash film The 
Man Who Saves The World. 

At optage tekster på engelsk er 
et valg jeg gør her og fasthol- 
der i hvert nummer fremover 
for ikke at afskære bladet fra 
kontakt med udenlandske fans 
af skæve kultfilm. Nogle - dan- 
ske - læsere har beklaget sig 
over, at jeg overhovedet bringer 
engelsksprogede artikler. Dem 
om det. 

Lars von Hegnet beslutter sig 
for at lukke Bloody Darlings. 

Der er forandring i luften; tiden 
rinder ud for gamle medier og 
institutioner. Jeg får stadig svæ- 
rere ved at gøre fund i video- 
forretningerne. Den 7. oktober 
besøger jeg Filmhusets 
Boghandel for første gang 
siden renoveringen og bliver 
slemt skuffet. Miljøet er kastre- 
ret, dræbt, skriver jeg fnysende 
i dagbogen samme aften. Ingen 
kultblade - man kunne lige 
svinge sig op til et "Film 
Comment". U-hyggeligt i glas 
og stål med den ene glasvæg 
op til en stor restaurant. Ingen 
rodekasser med programmer 
osv. Stedet indbyder ikke til en 
hyggelig sludder. Det vil impo- 
nere, er et prestigeobjekt, ikke 
et sted for mennesker, koldt, 
klamt og socialdemokratisk (?!). 
De sjove, skæve personligheder 
man kunne sludre med er væk. 
Man går og kigger på nogle 
sorte, kolde hylder med video- 
bånd, men føler sig ikke spor 
fristet - det skulle da lige være 
for at brække sig. Føj for satan. 
Der har jo længe gået rygter 
om at 'man' fra højeste sted 
ikke brød sig om boghandlens 
klientel, det var ikke den slags 
usoignerede individer man ville 
have i sin forretning selvom vi 
altså ER de rigtige, ægte film- 
fans. Man havde en forestilling 
om hvordan filminteresserede 
var - pæne unge mennesker, 
sådan café-trænede og nu ville 
man altså rydde op. Denne plet 
på Jytte Hildens vision skulle 
bortviskes. Det hører med til 
historien, at Filmhusets 
Boghandel konsekvent har 
afslået at ville sælge mit blad. 
Fint nok, at Fantask så vil, men 
der er sgu noget grotesk i, at en 
privat tegneserieforretning 


baseret på profit giver mig 
bedre behandling end en 
offentlig kulturinstititution for 
dansk film! 

Omsider oprinder dagen, hvor 
Obskuriøst nr.1 møder verde- 
nen. Et blad kan være sat op og 
trykt, men det er ikke rigtig 
færdigt, før det er nået ud til 
læserne. Fra det øjeblik hvor 
stakken af A4-kuverter afleveres 
på posthuset har jeg for så vidt 
intet videre med bladet at gøre; 
det lever sit eget liv og jeg kan 
kun vente i håb om at nogen 
ringer eller mailer. Hvis bladet 
ligger klar i en weekend er ven- 
tetiden ekstra nervepirrende! 

Jeg ved uden at prale, at 
Obskuriøst nr.1 blev godt. Det 
gik hurtigt, vi improviserede os 
igennem layoutet og enkelte 
billeder måtte fuskes, men bla- 
det fungerer. Heldigvis mener 
anmelderne det samme. Jeg har 
plukket lidt i bunken af kom- 
mentarer - nogle privat tilsendt 
som email, andre offentlig til- 
gængelige: 

Du har lavet et rigtig rigtig dej- 
ligt blad, som ....gud-ske-tak-og- 
lov... ikke minder (særlig meget) 
om de hidtige produkter udi 
dansk filmfanzine-making. Dit 
sprog er osse markant anderleds 
end de sådan mere enkle... 
naive... simple" skriblerier, som 
jeg f.eks. står for... du har et 
mere ordentlig... korrekt... 
opdrageligt'' sprogbrug. ..om 

jeg så må sige og det tiltaler 

mig ligeledes. (Lars von Hegnet) 

Hvor surrealistisk! Et helt nyt 
fanzine født af ren lyst - og 
så i farver. ... Bladet er smukt, 
og det er fedt at se nogle gamle 
videocovers i farver og godt 
trykt... Bagsiden fik simpelthen 
minderne om min 
barndom/ungdom til at eksplo- 
dere! Det personlige højde- 
punkt for mig, var afgjort 
Heines artikel om de gode 
gamle dage. Det var jeg virkelig 
glad for at læse, og sammen 
med Palle Brahes anekdoter 
gjorde det virkelig "de gode 
vamle dage " levende igen. 

Ellers er bladet jo vildt og ustyr- 
ligt i sit valg af filmomtaler. 

Sjovt at læse om film man 
aldrig har set (og aldrig ønsker 
at se!) ... Det eneste rigtigt 
negative man kan sige om bla- 
det, er, at det jo er alt for kort. 
Kan du ikke godt lige udgive 
det en gang om måneden? 
(Torben Simonsen) 

Alt i alt fremstår Obskuriøst som 
meget helstøbt (på sin egen 
særegne måde), på trods af den 
store spredning. Især pgra. de 
lange artikler, der er en rar 
afveksling fra de ultra korte 
anmeldelser fanzines tit har det 
med at indeholde, samt et hel- 


støbt layout, der dog også frem- 
står en anelse fantasiforladt. 

Det tilgives dog nemt, da det 
supplerende billedmateriale er 
både i farver samt rigtig flot 
opløsning (nam, nam....) 
(Kristoffer Ovesen, Uncut) 

Obskuriøst lever i sandhed op til 
sit navn! Bladet er et kuriosum, 
der på positiv, faglig velfunde- 
ret og munter facon bringer os 
ud i nogle af de afkroge som 
selv Absurd eller Stay Sick ikke 
besøger... For de få indviede, 
der er villige til at lade sig opsu- 
ge af andre sider af filmindustri- 
en er Obskuriøst et must og et 
fremragende suplement til de 
øvrige eksisterende publikatio- 
ner! 

("Kenneth Eriksen, Absurd nr.6) 

Bladet er fedt og jeg glæder 
mig til næste nummer. 

(Jack Jensen, Stay Sick! nr.3) 



OBSKURIØST NR.2 
Opmuntret af den positive kritik 
begynder jeg straks at sætte et 
nyt nummer op. 24. november 
gør jeg nogle notater om 
udvælgelse af stof til bladet: Et 
'fanzine' om obskuriøse film 
skal 'sælge' budskabet, ikke 
produkterne. Ingen djævel vil 
alligevel kunne finde disse film 
frem. Vigtig pointe: Emner skal 
ikke være eksotiske bare for 
princippets skyld. Det nære, 
men forunderligt oversete er 
mindst lige så vigtigt at trække 
frem. Men ultimativt hænger 
valget selvfølgelig på redaktø- 
rens personlige, dybt idiosynkra- 
tiske smag. Sådan må det være. 

Heine og Jack besøger redaktø- 
rens domicil et par dage før jul 
og vi tilbringer en hyggelig 
aften sammen over noget rød- 
vin og juleknas. Jeg har hæst- 
blæst direkte fra arbejde tilba- 
ge til lejligheden for ikke at 
lade gæsterne vente, men de 
kommer en time for sent, fordi 
de har aftalt at mødes inde i 
byen uden på forhånd at vide 
hvordan den anden ser ud. Der 
er lagt op til forvekslingsscener 
og Jack når da også at antaste 



en vildt fremmed person ved en 
pølsevogn og spørger om denne 
hedder Heine, fortæller han 
senere. Nå, Heine har taget 
nogle gamle danske under- 
grundsfilm med som vi ser lidt 
af (han medvirker selv i De 
lever, et ok Dawn of the 
Dead rip-off) og Jack forærer 
mig et temmelig unikt prøveek- 
semplar af Stay Sick! nr.3 med 
masser af blanke sider og et par 
artikler han vist endnu ikke har 
bragt i nogen officiel udgave. 
Jeg demonstrerer min nyind- 
købte DVD afspiller - jo, jeg føl- 
ger da med tiden og nogle 
gange indhenter jeg den lige- 
frem. Måske er det rødvinen, 
der gør os overmodige, men i 
hvert tilfælde aftaler vi den 
aften at leje en stand på vinter- 
messen for horrorfilm i 
Vesterbrohallen 3.februar 2002. 
Desværre får jeg nu så travlt 
med at gøre bladet klar til udgi- 
velse på messedagen, at det går 
alvorligt ud over kvaliteten; 
især layoutfasen er et mareridt. 
Cameron Mitchell artiklen 'sæt- 
ter sig på tværs' i bladet og for 
at fylde de værste huller ud må 
jeg indplacere nogle billeder 
lidt tilfældigt i sidste øjeblik. 

Det ser herrens ud. Et andet 
problem denne gang er de 
mange artikler på engelsk. Jeg 
tumler nemlig med en plan om 
et rent engelsksproget nummer, 
men opgiver undervejs i forlø- 
bet, fordi jeg holder for meget 
af det danske sprog til at ville 
give afkald på det i mit eget 
blad. Resultatet er en vis sprog- 
forvirring og bedre bliver det 
nok ikke af min eksperimente- 
ring med email-samtale teknik, 
især i korrespondancen med 
Harald Gruenberger om 
Winnetoufilm m.m. Artiklen er 
ellers tænkt som en hyldest til 
samtalen, i dette tilfælde 
mellem to engagerede filmnør- 
der; emnet er faktisk af mindre 
betydning! (Korrespondancen 
med Gruenberger finder i øvrigt 
sted midt under den danske 
valgkamp som ender med en 
uventet ren sejr til de borgerli- 
ge. Vi går en sort tid i møde. Ti 
dage senere, 30. november 2001 
dør George Harrison.) Andre 
fejltrin inkluderer en 'vennean- 
meldelse' af Stay Sick! nr.3, 
noget jeg har fortrudt lige 
siden. Fremover vil jeg ikke 
anmelde blade jeg selv bidrager 
til - det er en principiel beslut- 
ning - selvom jeg i skrivende 
stund fristes noget så neder- 
drægtigt af den piratudgave af 
Stay Sick nr.4 som en venlig 
person (navnet er redaktionen 
bekendt) sendte forleden. Jack 
sprænger nemlig en bombe af 
dimensioner i lederen: At den 
redaktionelle linje tager form af 
en mere fagtidsskriftagtig 
karakter betyder naturligvis 
ikke, at bladet ikke skal fortsæt- 
te med at være personligt . Men 


nu må jeg virkelig lægge bånd 
på mig selv... 

Min egen dom over bladet er, at 
materialet var i orden, men 
udførelsen dårlig. Anmelderne 
synes overvejende at være 
enige, idet de uddeler både ris 
og roser. Nogle udpluk: 

Er på job. ..har ikke bladet foran 
mi g.... men min første tanke igår 
var, at din leder er fænomenal 
godt skrevet.. .sprog/fformule- 
ringer vi vi jo alle du mest- 
rer. men dine tanker,hold- 

n i nger, views udover Kbh's 
snedækkede hustage... aaa- 
ahhh, det var fortryllende læs- 
ning. ...glæder mig til at læse 
den igen iaften. Det er osse en 
interessant og finurlig mailsnak 

du har med ham østrigeren 

rigtig rigtig godt, selvom der 
springes rundt, op og ned og 
det kan være svært lige at følge 

hver linie og I kommer ind 

på ting der får min hukommelse 
til at poppe... f.eks. H Reinl's 
"Islandske saga" (die 
Niebelungen), som jeg faktisk 
tape for en 5-6 år siden(me 
thinx) fra tysk tv en lørdag/søn- 
dag morgen over 2 gange tror 
jeg. ... Ja... 8V2 side er på eng- 
elsk.... men jeg forstår dine 
overvejelser omkring det, så 
ingen hazzles herfra mig af 
desangående.... 

(Lars von Hegnet) 

Dit blad er godt, men knap så 
tilgængeligt som sidst. Mitchell 
artiklen er velskrevet, men også 
en smule tør, synes jeg?! Din 
samtale med ham tyskeren fun- 
gerer! Det fangede helt klart 
min interesse. Det er nok en 
god idé, som du selv overvejede 
at lave et special nummer på 
engelsk. Der var for meget eng- 
elsk stof i dette nummer - fak- 
tisk halvdelen af bladet! ... Alt i 
alt synes jeg, det er en fin udgi- 
velse, der nok bare lige mangler 
det sidste for at nå højderne fra 
første udspil. 

(Nils Markvardsen) 

Artiklen S u permen, Superguys... 
Whats the difference? ... fore- 
kommer mærkeligt indholdsløs, 
sin længde til trods. Der er nær- 
mest tale om en slags snakken 
frem og tilbage mellem Ayman 
Kole og Larsen , og man sidder 
tilbage med en følelse af hver- 
ken at være blevet klogere, 
eller nysgerrigere. Det samme 
gør sig gældende for den noget 
længere artikel No horrorfilms, 
we're German!, der fremstår 
som to en halv sides snik-snak 
mellem Henrik Larsen og Harald 
Gruenberger. Meningen er tilsy- 
neladende at afdække 60'ernes 
filmproduktion i Tyskland, men 
måske fordi Gruenberger, som 
han selv siger indledningsvis, 
ikke er specielt klog på området 
kommer artiklen ligesom ikke 


ud af stedet, og fremstår mest 
som et stykke research, der 
burde være blevet liggende på 
redaktørens computer. ... 

Fælles for alle artiklerne er at 
de (uden stillingtagen til indhol- 
det) er yderst ve /skrevne, og til 
dels dybdegående, især Larsen 
selv virker til at have et godt 
forhold til tasterne. Største kri- 
tikpunkt er bestemt layoutet, 
der af uvisse årsager (forhastet 
færdiggørelse ?) ikke når nr. 1 til 
sokkeholderne. Her er flere 
sider uden billeder overhovedet, 
hvad der kan gøre læsningen af 
de tætskrevne til en lidt tung 
omgang, og de billeder der er 
virker mærkeligt tilfældigt pla- 
cerede. 

(Kristoffer Ovesen, Uncut) 

Obskuriøst #2 er en blandet 
landhandel, uden den helt klare 
og konsekvente linie som ken- 
des fra premiere-nummeret. Der 
mangler den røde tråd, og iste- 
det veksler man mellem fremra- 
gende artikler, til de lidt mere 
famlende og rodede, ligesom 
jeg heller ikke helt forstår ideen 
med at bringe nogle artikler på 
engelsk og andre på dansk? 
(Kenneth Eriksen, Absurd nr.6) 

Lige et par ord om filmmessen: 
For redaktørerne af Obskuriøst 
og Stay Sick! bliver den en 
slem skuffelse. Ok, andet kunne 
man vel ikke forvente af en 
"horrormesse", hvis hovedat- 
traktion er Trine Dyrholm. 
Heldigvis sidder jeg med ryggen 
til scenen, da Trine bliver inter- 
viewet, men dialogen slipper 
jeg ikke for... Trine, du har 
været med i en roadmovie, 
hvordan var det?.... Ja-øh, der 
var nogle scener som blev klip- 
pet fra... (pause) ... nogle 'out- 
takes'... og sådan fortsætter de i 
det uendelige. Jack og jeg sæl- 
ger kun en håndfuld blade hver 
og Heine som har medbragt en 
kæmpe bunke filmprogrammer 
for Lars von Hegnet afsætter 
nøjagtig ét. Ikke at vores kon- 
kurrenter har større held; publi- 
kum har tydeligvis misforstået 
pointen med messen. Jeg hus- 
ker en episode som egentlig 
siger alt om arrangementet: Jeg 
står ved en stand med gamle, 
obskure videokassetter og 
finder interessante sager som 
Sherlock Holmes' smarte 
bror og The Day After, da en 
pige kommer hen og spørger 
sælgeren om han mon har... 
Titanic. Men mange af folkene 
fra undergrundsscenen dukker 
op og gør os selskab, så dagen 
forløber ganske hyggeligt, trods 
alt. 

OBSKURIØST NR.3 
Fiaskoen med messen er dog 
intet mod mine personlige pro- 
blemer den vinter. Hjemme i 
ejendommen bliver min overbo 
fjernet af politiet efter at have 


ligget død i henved to uger. 
Hans hund har hylet så mærke- 
ligt på det sidste - og bagefter 
er det mindre chok end en kval- 
mende fornemmelse over at få 
ret i sine værste paranoide fore- 
stillinger som melder sig. Der 
går møl i min lejlighed, så jeg 
må kassere en masse tøj og 
indbo; min mors kræftsygdom 
blusser op efter en længere sta- 
bil periode, jeg er stresset på 
arbejdspladsen, mister lysten til 
at se film og rammes af total 
skriveblokering. Intet fungerer. 
Og alligevel kæmper jeg mig 
igennem de sorte måneder 
fordi jeg jo dybest set ikke har 
noget valg. Langsomt går det 
mod lyset. På en eller anden 
måde har jeg fået samlet mate- 
riale til et nyt blad. Obskuriøst 
nr.3 skulle oprindelig have 
været et tema-nummer, en hyl- 
dest til Christopher Lee, hvis 80 
års fødselsdag er nært forestå- 
ende, men nogle aftaler med 
skribenter om artikler glippede, 
så jeg koncentrerer mig om at 
få det foreliggende materiale 
placeret, så bladet kan udkom- 
me (fra dette nummer begynder 
jeg at udføre en stor del af 
layoutet selv). 



4. maj om aftenen bliver Nils 
Markvardsen befriet for sin 
ungdom! Vi er en frygtelig 
masse mennesker, de fleste af 
os filmfreaks samlet i et trangt 
og svedigt kælderlokale til hans 
forrygende 30 års fødselsdags- 
fest. Fragmentariske indtryk fra 
begivenheden: pigen som har 
en foruroligende lighed med 
Katy Manning fra Doctor Who 
og bliver ved med at plage mig 
om at definere begrebet 
"nørd", natunderholdning i 
topklasse set fra første række - 
check www.destinystrip.com for 
mere info, Uncut anmelder 
Kristoffer Ovesen som indrøm- 
mer, at han ikke bryder sig om 
at forsvare sine anmeldelser 
offentligt; han har en misforstå- 
et idé om, at jeg er afholds- 
mand og det morer mig at drik- 
ke ham under bordet, dvs. vi 



sidder ikke ved noget bord på 
det tidspunkt, men Unge 
Ovesen bliver i hvert tilfælde 
noget blegnæbet at se på! 

Jeg begynder at nyde tilvæ- 
relsen igen. Bladet ligger trykt 
fredag den 24. maj og bortset 
fra en lidt misvisende forside er 
jeg absolut tilfreds med resulta- 
tet. Lørdag har jeg travlt med at 
få det ud til læserne; bl.a. leve- 
rer jeg personligt til Fantask, 
Trianglen Antikvariat og en 
af mine skribenter, Uncut 
redaktør Thure Munkholm. Om 
aftenen skriver jeg et lille forso- 
ningsbrev til Kenneth Eriksen 
som jeg har haft en uoverens- 
stemmelse med tidligere på 
året. Dagen efter dør min far. 
Men ingen dvælen ved det, spol 
filmen hurtigt videre, tak. Jeg 
trykker i juli pamfletten Tillæg 
til Obskuriøst nr.3 (senere ind- 
hæftet i nr.3), en opsamling af 
ekstra Christopher Lee materia- 
le og samtidig en besked til 
omverdenen: Sorgen har ikke 
slået mig ud; jeg var nede til 
tælling, men jeg kæmper vide- 
re. 

Tilbage til udgivelsen. Man 
tager godt imod Obskuriøst 
nr.3 og de vægtigste kritikpunk- 
ter (som også er fremkommet 
tidligere) er den udtalte nostal- 
giske vinkel på stoffet og at bla- 
det er for kort, hvilket sidste 
egentlig må betragtes som en 
ros. Knapheden på plads kan 
måske beklages, men det er 
altså 'prisen' for et tryk på sær- 
lig fordelagtige vilkår og jeg 
har p.t. ingen planer om at 
ændre denne aftale. Og jeg vil 
da godt medgive mine kritikere 
- det er dig jeg taler til, Torben - 
at glæden ved at genopdage 
fortiden kan tage overhånd af 
og til, men det er selve drivkraf- 
ten bag projektet Obskuriøst 
vi har fat i: trangen til at opsø- 
ge det som er ufortjent glemt 
for at trække det frem til ny 
hæder og værdighed. Her må 
skribenterne ofte forlade sig på 
deres usikre og selektive 
hukommelse - og så kan det vel 
ikke undgås at den fede film 
som blev udlejet i video-firserne 
eller tv-serien fra barndommen 
kan komme til at stå i et let 
rosenrødt skær - men sandelig 
også det modsatte, hvilket Jack 
beskriver i nr.3 og Heine i dette 
nummer. Igen plukker jeg en 
lille anmelderbuket: 

Ok som altid læste jeg først 

din leder der jo osse har 

udviklet sig til personlighedsbri- 
efing lige min kop te og især 

da fordi du formulerer dig så 
godt... jeg er lidt misundelig på 
dig og det greb du har om spro- 
get selvom jeg godt ved vi har 
lov til at være forskellige og til- 


fredse med hvad vi hver især 
evner. ... Artiklen om Kirk M 
læste jeg dernæst.. ..kender ham 
ikke , men nu støder jeg på hans 
navn flere steder.... i film , pro- 
grammer, blade og bøger.... 
"Nååhh...det ham OBSKURIØST 
har skrevet om ", tænker jeg 

så der er altså sket nogle 

"connections" oppe i mit 
hoved. Altid rart at læse om 

Chris Lee uanset. så den 

nød jeg også og Jack' s efter- 
følgende "Supermænner" 
minder.. .et "opgør" med gamle 
bif minder er jo endnu mere ned 
af min sti, so to speak.. .sååh 
øøøøhhh JO...namme-nam-læs- 
ning. 

Thure overraskede mig med en 
fine fine sag om Freda. 
Forventede måske noget "tørt" 
stof, men nej... Thure skriver rig- 
tig godt. ... Tyrkiske film siger 

mig ikke meget. skimmede 

kort henover texten....not for 
this boy. 

Viiiiildt sjovt med den mystiske 
u-producerede zombi-f lic du har 
pr materiale til. Jesper's ytringer 
om V Price gi'r jeg pokker i vold 

med altså helt ok at han 

mener sådan, men alt for useri- 
øst tænkt.....!!!! 

Anmeldelse af BD er fair nok, 
selvom det der med at jeg slut- 
ter med et "wimper" nok er 
lige lovlig "usandt". ..bare det at 
jeg producerer hele 2 afdelinger 
er sgu meget godt gået, synes 

(lille) jeg men ok. 

Så altså OBS 3 bør ikke stå 

alene indeværende år. #4 

kræves på gaden inden 31- 
12. ..ja!!?? Du har nydeligt fat 

Henrik. ...bliv endelig ved og 

jeg er sikker på, at du stadig 
har maser af gode ideer, don't 
stop.. . PLEEEEEZE! ! ! ! 

(Lars von Hegnet) 

Obskuriøst ER obskuriøst. Ingen 
tvivl om det. Langt de fleste 
film vil jeg formodentlig aldrig 
få at se og godt det samme! 
MEN de film Obskuriøst dækker 
er jo netop en del af det samle- 
de billede og jeg er glad for at 
nogen gider forsyne mig med 
info om ting som jeg næppe 
ellers ville vide noget om. Lad 
os dog alle glædes over at er 
sker noget i dansk undergrund 
og lade være med at have så 
travlt med hvem der gør det 
rigtigt og hvem der gør det for- 
kert. Det er jo for fanden filme- 
ne det handler om. Derfor synes 
jeg det er fedt at du gider gøre 
arbejdet og jeg synes at nogen 
burde fortælle dig det. Det er 
så gjort! Lidt kritik: Jeg kan 
bedst lide tykke blade og så hel- 
lere færre udgivelser og flere 
sider. Desuden er jeg vild med 
grundigt baggrunds-info og det 
savnede jeg lidt i Kirk Morris- 
artiklen. Endeligt elsker jeg når 
folk til sidst foreslår et par ste- 
der man kan finde filmene. 

Men, - og nu kommer humlen, - 


alt dette betyder jo IKKE at jeg 
hellere havde været foruden 
Obskuriøst. 

(Jens Hollesen) 

Noget jeg ønsker mig fra din 
hånd - et længere tykkere - fler 
siddet zine, jeg når ikke at for- 
dybe mig... jeg når ikke at slip- 
pe virklighedsplanet - dine 
blade er for korte, gode men 
for korte, lav en mastodont, jeg 
er bange for at du aldrig vil 
brænde igennem for alvor hvis 
ikke... 

(Frank Brahe) 

Men er der så ikke noget dårligt 
i bladet ... næh! Et klart hit i 
sommervarmen. Der er sikkert 
nogen som ikke gider læse om 
film, som de aldrig gider at se - 
men jeg nyder det! Håber at 
bladet vil fortsætte med artikler 
med mere faktuelt indhold 
(selvom jeg ved det er vanske- 
ligt at fremskaffe info om film 
så obskure), og at lade de nos- 
talgiske "genopdagelses-artik- 
ler" (blot) være krydderiet til 
hovedretterne. 

(Torben Simonsen) 

Den eneste som ikke bryder sig 
om bladet er Kristoffer Ovesen, 
Uncut: Har man ... ingen inter- 
esse overhovedet i sandalfilm er 
der dog ikke mange relevante 
sider tilbage, af et i forvejen 
tyndt blad, konkluderer han i 
sin anmeldelse. Jeg har, indrøm- 
met, lidt polemisk, forholdt mig 
til anmeldelsen i Uncuts brev- 
kasse (efter først at have vredet 
armen om på den samlede 
redaktør-junta for overhovedet 
at få indlægget optaget!), men 
savner stadig en replik fra Unge 
Ovesen. 


Obskuriøst 

OBSKURIØST NR.4 

Arbejdet på nr.4 af mit blad er 
tilendebragt. Om mindre end 8 
timer går vi i trykken og når det 
er overstået og bladene distri- 
bueret begynder hele processen 
forfra. 

Ideen til nr.4 som et scifi-num- 
mer går helt tilbage til februar 


måned. Oprindelig inkluderede 
planen artikler om bl.a. Alfonso 
Brescia og fantasy-film baseret 
på romaner af Edgar Rice 
Burroughs; det må vente til en 
anden gang, måske allerede i 
nr. 5, hvor temaet fortsættes, 
bl.a. med afslutningen på 
Caspar Vangs Quatermass arti- 
kel og en større opfølgning på 
dette nummers dækning af The 
Mysterious Island of Nemo. 

Steen Schapiro har fået tid til at 
fortælle om Doctor Who - det 
er i øvrigt sjovt, at hele tre 
gamle Inferno-navne optræder 
i bladet: Steen, Jack J. og Jesper 
Moerch (sidstnævnte for affoto- 
grafering af forskelligt billed- 
materiale). Steen og jeg er 
begge fra årgang 67 og fulgte 
med i de samme tv-transmissio- 
ner på DR. Tom Baker: En flip- 
pet type iført poset frakke og 
spraglet, langt halstørklæde. 

Jeg anede ikke hvad serien gik 
ud på og i starten var jeg skuf- 
fet over, at denne mystiske 
alien, denne Time Lord med to 
hjerter ingen superkræfter 
havde som jeg ellers var vant til 
fra mine tegneserier, men der er 
noget ved go'e gamle Tom som 
gør at man ikke kan lade være 
med elske ham - det er ren 
magi. DR viste sølle tre episoder. 
Måske var den for underlig, for 
engelsk til at fænge danskerne. 
Måske var den simpelthen for 
dyr i indkøb. Der går 18 år før 
jeg kommer på sporet af serien 
igen, da jeg reflekterer på en 
henvendelse på Internettet - 
men nok om det! 

Alt kan ske i elvte time: Frank 
Brahe som har bidraget flittigt 
til Obskuriøst og Stay Sick! 
det sidste års tid (manglede 
bare, når nu han ikke gider lave 
sit eget blad mere) kom pludse- 
lig med sin syrede hyldest til 
70'er scifi-fanzines og jeg måtte 
også hurtigt skrive en nekrolog 
over Sid Pink, jeg ejer et signe- 
ret eksemplar af hans selvbio- 
grafi og det forpligter - men 
det er igen en anden historie. 
Alt i alt har det været kaotisk, 
stressende, opslidende, ensomt 
og utaknemmeligt - kort sagt 
usundt så det basker, men også 
sjovt på den hårde måde at pro- 
ducere bladet. Det er det hver 
gang. 

Tak til skribenter og venner (det 
ene udelukker ikke det andet), 
de som anmeldte og kommen- 
terede (også, når jeg var uenig), 
familien, kollegerne, kontakter- 
ne over Internettet og hvem jeg 
ellers kan komme i tanke om 
kl.4.12 lørdag morgen. 
Obskuriøst kom igennem sit 
første år, nu får vi at se, hvad de 
næste vil bringe... 

Henrik Larsen, København SV, 

16. november 2002 


IV 



